На основу одредби Закона о агенцији за борбу против корепције („Сл.гл.РС“, бр. 97/08, 53/01, 66/11 – одлука УС, 67/13 – одлука УС, 112/13 – аутентично тумачење и 8/15 – одлука УС) и на основу члана 119. став 1. тачка 1) Статута Музичке школе „Станислав Бинички“ у Лесковцу, Школски одбор Музичке школе „Станислав Бинички“ у Лесковцу, на седници одржаној дана 24.12.2018. године, једногласно, са 5 гласова за, нема гласова против и нема уздржаних гласова доноси

**ПРАВИЛНИК О СПРЕЧАВАЊУ СУКОБА ИНТЕРЕСА**

**У МУЗИЧКОЈ ШКОЛИ „СТАНИСЛАВ БИНИЧКИ“ У ЛЕСКОВЦУ**

**I ОСНОВНЕ ОДРЕДБЕ**

**Члан 1.**

Овим правилником уређују се, у складу са важећим законским и подзаконским прописима, мере и поступци ради спречавања и свођења сукоба интереса на најмању могућу меру у Музичкој школи „Станислав Бинички“ у Лесковцу (у даљем тексту: Музичка школа).

**Члан 2.**

Сукоб интереса подразумева сукоб интереса код:

1. запослених у Музичкој школи;
2. лица нагажованих ван радног односа по основу уговора о извођењу наставе, уговора о делу, уговора о привременим и повременим пословима и других облика рада ван радног односа;
3. директора Музичке школе и
4. председника и чланова Школског одбора Музичке школе.

**II ОКОЛНОСТИ КОЈЕ ПРЕДСТАВЉАЈУ ИЛИ МОГУ ДОВЕСТИ ДО СУКОБА ИНТЕРЕСА**

**Члан 3.**

Сукоб интереса је ситуација у којој приватни интерес лица утиче, може да утиче или изгледа као да утиче на поступање лица у вршењу овлашћења, односно послова који су им поверени на вршење у Музичкој школи, односно ситуација која утиче на непристрсност лица у погледу обављања послова, односно доношења одлука.

Стварни сукоб интереса представља ситуацију у којој доносилац одлуке (запослени) има приватни интерес који утиче на његово поступање приликом вршења службене дужности, на начин који угрожава јавни интерес.

Могући сукоб интереса представља ситуацију у којој доносилац одлуке (запослени) има приватни сукоб интереса који може да утиче на његово поступање приликом вршења службене дужнсоти, на начин који угрожава јавни интерес.

Опажени сукоб интереса представља ситуацију у којој доносилац одлуке (запослени) има приватни интерес који изгледа као да утиче на његово поступање приликом вршења службене дужности на начин који угрожава јавни интерес.

**Члан 4.**

Посебни облици сукоба интереса су:

1. непотизам, односно погодовање лицу које се са доносиоцем одлуке налази у сродству;
2. кронизам, односно погодовање лицу које се са доносиоцем одлуке налази у пријатељском односу;
3. клијентализам, односно погодовање лицу које се са доносиоцем одлуке налази у пословном односу.

**Члан 5.**

Повезана лица у смислу овог Правилника су:

1. супружник или ванбрачни партнер запосленог;
2. крвни сроднци у правој линији;
3. крвни сродници у побочној линији закључно са другим степеном сродства;
4. тазбински сродник закључно са првим степеном сродства;
5. усвојитељ или усвојеник;
6. свако друго правно или физичко лице које се према другим основама и околностима може оправдано сматрати интересно повезаним са запосленим.

**Члан 6.**

Запослени су дужни да у обављању послова и задатака поступају законито, професионално, непристрасно, одговорно, поштено и савестно.

Запослени су дужни да послове у Музичкој школи обављају на начин да их не смеју користити за остваривање сопствених интереса (материјалног, финансијског, личног, групног, страначког и др.)

Запослени су обавезни да се приликом обављања послова уздрже од понашања које може да доведе до појаве непотизна, кронизма, клијентализма и друге врсте стварног, могућег или опаженог сукоба интереса.

**Члан 7.**

Запослени су дужни да својим понашањем чувају углед Музичке школе и свој властити углед на радном месту, као и ван радног места.

Запослени су дужни да приликом обављања послова ставе јавни интерес изнад личног уколико дође до сукоба или несклада међу њима.

Запослени су дужни да својим радом и понашањем у земљи и иностранству, као и при изношењу ставова Музичке школе, воде рачуна о угледу Музичке школе.

**III МЕРЕ И РАДЊЕ ЗА СПРЕЧАВАЊЕ СУКОБА ИНТЕРЕСА**

**Члан 8.**

Запослени је дужан да директора писаним путем обавести о сваком интересу који он или са њиме повезано лице, може имати у вези са одлуком у чијем доношењу учествује, ради одлучивања о његовом изузећу.

**Члан 6.**

Запослени је дужан да непосредно након склапања уговора о раду или ступања на функцију, као и у току радног односа или вршења функције у Музичкој школи без одлагања, чим оваква ситуација настане, потпише:

* изјаву о обављању послова по основу уговора о делу, уговора о обављању припремени и повремених послова или допунског рада у неком другом правном лицу;
* изјаву да је оснивач или власник привредног друштва или јавне службе;
* изјаву да обавља самосталну деланост у смислу закона којим се утврђује предузетништво;
* изјаву да врши функцију управљања, надзора или заступања приватног или државног капитала у привредном друштву, приватној установи или другом правном лицу (Образац бр. 1).

**Члан 7.**

Запослени, именовани решењем директора за чланове конкурсне комисије за пријем у радни однос, у обавези су да потпишу изјаву да нису у сукобу интереса у односу на пријављене кандидате (Образац бр. 2).

**Члан 8.**

Чланови стручних већа, стручних актива школе и наставничког већа су у обавези су да потпишу изјаву да немају приватни интерес у вези са издавачима и ауторима уџбеника (Образац бр. 3).

**Члан 9.**

Запослени, именовани решењем директора за чланове комисије за јавне набавке у обавези су да потпишу изјаву да нису у сукобу интереса у односу на пријављене понуђаче (Образац бр. 4).

**Члан 10.**

Запослени, именовани решењем директора као чланови комисије која разматра понуде и сачињава ранг листу понуда за обављање посла који је предмет уговора о делу (на који се због вредности испод прописане законом не пријмењује закон о јавним набавкама) и уговорима о привременим и повременим пословима, у обавези су да потписују изјаву да нису у сукобу интереса у вези са примљеним понудама за обављање посла који су предмет уговора о делу и уговора и привременим и повременим пословима (Образац бр. 5).

**Члан 11.**

Надзор над поштовањем и применом одредби овог Правилника је у надлежности директора Музичке школе.

Директор решењем именује лице овлашћено за надзор над поштовањем и применом одредби овог Правилника.

Именованом лицу се пријављује сукоб интереса и оно управља сукобом интереса запослених.

О сваком уоченом постојању или сумњи на могуће кршење одредби овог Правилника, лице из става 2. овог члана је дужно да обавести директора Музичке школе.

Председници стручних већа у Музичкој школи су дужни да у случају сумњи на постојање сукоба интереса код запосленог о томе без одлагања писаним путем обавесте лице из става 2. овог члана.

**Члан 12.**

Поступак контроле у сврху спречавања сукоба интереса ће се вршити на начин да лице које врши контролу није у исто време и учесник пословних процеса за које се врши надзор у погледу постојања сукоба интереса.

**Члан 13.**

Уколико лице именовано за решавање сукоба интереса сматра да постоји индиција за сукоб интереса, дирекотoр Установе и запослени дужни су да му на његов захтев доставе све релевантне податке од значаја за утврђивање да ли постоји сукоб интереса.

**Члан 14.**

У случају наступања сукоба интереса, лице које је утврдило наступање потенцијалног сукоба интереса, обавезно је да без одлагања о томе обавести лице именовано за решавање сукоба интереса.

Иницијативу са објашњењем насталог стања, лице која је утврдило сукоб интереса, дужно је да достави лицу именованом за решавање сукоба интереса писаним путем истог дана.

По пријему писане иницијативе, лице именовано за решавање сукоба интереса, дужно је да без одлагања изврши увид у документацију на коју се иницијатива односи, прибави све потребне доказе и о томе сачини записник.

Записник из предходног става овог члана мора да садржи изјаве свих страна које су наступиле као учесници у потенцијалном делу сукоба интереса.

Лице именовано за решавање сукоба интереса је дужно да достави записник директору Музичке школе са свом документацијом на даље одлучивање.

**Члан 15.**

Уколико се на основу записника и документације из предходног члана овог Правилника утврди наступање сукоба интереса, над запосленим који је затечен у сукобу интереса спровешће се поступак утврђивања повреде радне обавезе у складу са Законом о раду и Правилником о дисциплинској одговорности запослених у Музичкој школи „Станислав Бинички“ у Лесковцу.

**IV ПРИМАЊЕ И ЕВИДЕНЦИЈА ПОКЛОНА**

**Члан 16.**

Запослени не сме да прими поклон у вези с вршењем својих послова, изузев протоколарног или пригодног поклона мање вредности, нити било какву услугу или другу корист за себе или друга лица.

На пријем поклона из става 1. овог члана примењују се прописи којима се уређују права и дужности државних службеника и намештеника.

**Члан 17.**

Примање поклона је искључиво дозвољено директору Музичке школе или лицу које он овласти и то у случају да су у питању пригодни и протоколарни поклони.

Пригодни и протоколарни поклони су искључиво поклони намењени Музичкој школи као правном лицу и то:

1. захвалнице;
2. плакете;
3. слике;
4. књиге;
5. канцеларијски и други рекламни материјал (роковници, календари, хемијске оловке и сл.) и
6. слични поклони минималне вредности који одговарају сутуацији у којој су дати.

Поклонима се не сматрају легитимациони папири као што су улазнице за спортске и културне манифестације уколико на њима пише да су бесплатни примерци, односно да су у облику позивнице.

**Члан 18.**

Пригодни поклон је поклон мале вредности који је запосленом уручен или понуђен у приликама када се традиционално размењују поклони и који је израз захвалности или пажње а не намере да се оствари утицај на непристрасно и објективно обављање послова запосленог и на тај начин прибави корист, неко право или погодност.

Протоколарни поклон је поклон мале вредности који је запосленом уручен или понуђен приликом гостовања или при службеној посети, у својству представника Музичке школе.

Под поклоном мале вредности сматра се поклон чија вредност не прелази 5% просечне месечне зараде без пореза и доприноса у Републици Србији, односно пригодни поклони чија укупна вредност у појединој календарској години не премашује износ од једне просечне месечне зараде без пореза и доприноса у Републици Србији.

**Члан 19.**

Забрањено је примање пригодних и протоколарних поклона ако су дати у новцу и хартијама од вредности, без обзира на њихову вредност.

**Члан 20.**

Ако је директору или лицу које је он овластио, понуђен поклон који он не сме да прими, дужан је да понуду одбије и да саопшти даваоцу поклона да ако прими поклон, он постаје јавна својина.

Лице коме је понуђен поклон, у најкраћем року, треба да поднесе обавештење о примњеном поклону и преда га овлашћеном лицу за евиденцију поклона.

**Члан 21.**

Запослени је дужан да сваки покушај, обећање или понуду давања поклона, с циљем да се утиче на запосленог да у оквиру својих службених овлашћења и дужности изврши службену радњу коју не би смео извршити односно коју би иначе морао извршити, или да не изврши службену радњу коју би морао извршити, односно коју иначе не би смео извршити (давање мита) без одлагања пријави одговорном лицу.

**Члан 22.**

Директор Музичке школе решењем одређује лице које води евиденцију поклона које примају запослени, као и евиденцију примљених поклона лица која врше јавну функцију у Музичкој школи.

Евиденција се води за сваку календарску годину и садржи:

1. функцију запосленог који је примио поклон;
2. име и презиме запосленог који је примио поклон;
3. податке о даваоцу поклона;
4. датум пријема поклона;
5. врста поклона;
6. детаљан опис поклона;
7. вредног поклона изражена у динарима;
8. у чију својину поклон прелази.

Евиденција поклона се врши на начин који онемогућава накнадне измене унетих покатака.

Копију евиденције за предходну календарску годину, лице које води евиденцију, доставља Агенцији за борбу против корупције, најкасније до 1. марта текуће године.

**Члан 23.**

На интернет презентацији Музичке школе објављује се каталог поклона које су запослени примили у претходној календарској години.

Каталог поклона се објављује најкасније до 31. марта сваке године, за претходну календарску годину.

**V ОДГОВОРНОСТ ВЕЗАНА ЗА НАСТАНАК СУКОБА ИНТЕРЕСА И ПРИЈЕМ ПОКЛОНА**

**Члан 24.**

Запослени подлеже дисциплинској одговорности уколико пропусти да обавести директора о свом приватном интересу, односно сукобу интереса који има у вези са послом који обавља.

Против члана стручног већа, односно стручног актива или члана наставничког већа, покреће се дисциплински поступак уколико се утврди да су у сукобу интереса јер постоји приватни интерес у вези са издавачима и ауторима уџбеника.

Против члана стручног већа, стручног актива или наставничког већа покреће се дисциплински поступак уколико се утврди да је примио поклон од издавача, односно аутора уџбеника, који је предложен за избор уџбеника.

**Члан 25.**

Прималац поклона од стране запосленог као и примање поклона од стране директора који није у складу са чланом 17. овог Правилника као и непријављивање поклона лицу задуженом за вођење евиденције поклона, се сматра повредом радне обавезе и може бити основ за престанак радог односа у Музичкој школи.

**VI ПРЕЛАЗНЕ И ЗАВРШНЕ ОДРЕДБЕ**

**Члан 26.**

Измене и допуне овог Правилника врше се на исти начин и по истом поступку предвиђеном за његово доношење.

**Члан 27.**

Овај Правилник ступа на снагу осмог дана од дана објављивања на огласној табли Музичке школе „Станислав Бинички“ у Лесковцу.

Број 1150 од 24.12.2018. године

Правилник је објављен на огласној табли школе

дана 25.12.2018 године.

Правилник ступа на снагу 02.01.2019. године

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Драгана Митић

Прилог бр. 1

ИЗЈАВА О ОДУСТВУ СУКОБА ИНТЕРЕСА

У МУЗИЧКОЈ ШКОЛИ „СТАНИСЛАВ БИНИЧКИ“ У ЛЕСКОВЦУ

На основу Правилника о спречавању сукоба интереса у Музичкој школи „Станислав Бинички“ у Лесковцу запослени \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ дана \_\_\_\_\_\_\_\_\_\_\_\_\_\_\_\_\_\_ потврђује да није у сукобу интереса.

Сукоб интереса је, у смислу Правилника, ситуација у којој приватни интерес лица утиче, може да утиче или изгледа као да утиче на поступање лица у вршењу овлашћења, односно послова који су им поверени на вршење у Музичкој школи, односно ситуација која утиче на непристрсност лица у погледу обављања послова, односно доношења одлука.

Посебни облици сукоба интереса су:

* непотизам, односно погодовање лицу које се са доносиоцем одлуке налази у сродству;
* кронизам, односно погодовање лицу које се са доносиоцем одлуке налази у пријатељском односу;
* клијентализам, односно погодовање лицу које се са доносиоцем одлуке налази у пословном односу.

Потписивањем изјаве запослени, односно ангажовано лице потврђује:

* да не обавља послове по основу уговора о делу, уговора о обављању припремени и повремених послова или допунског рада у неком другом правном лицу;
* да није оснивач или власник привредног друштва или јавне службе;
* да не обавља самосталну деланост у смислу закона којим се утврђује предузетништво;
* да не врши функцију управљања, надзора или заступања приватног или државног капитала у привредном друштву, приватној установи или другом правном лицу.

Запослени, односно ангажовано лице је дужно да избегава сукоб интереса. Уколико запослени, односно ангажовано лице сматра да може бити у сукобу интереса или уколико у току радног односа, односно радног односа сазна да може доћи у сукоб интереса, о томе без одлагања обавештава директора који ће предузети потребне мере.

Потпис:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Прилог бр. 2

ИЗЈАВА О ОДУСТВУ СУКОБА ИНТЕРЕСА

ЗА ЧЛАНОВЕ КОМИСИЈЕ ЗА ЗАСНИВАЊЕ РАДНОГ ОДНОСА

У МУЗИЧКОЈ ШКОЛИ „СТАНИСЛАВ БИНИЧКИ“ У ЛЕСКОВЦУ

На основу Правилника о спречавању сукоба интереса у Музичкој школи „Станислав Бинички“ у Лесковцу и Решења о образовању комисије за заснивање радног односа број \_\_\_\_\_\_\_ од \_\_\_\_\_\_\_\_ године, чланови комисије за заснивање радног односа овом изјавом потврђују да нису у сукобу интереса:

Сукоб интереса је, у смислу Правилника, ситуација у којој приватни интерес лица утиче, може да утиче или изгледа као да утиче на поступање лица у вршењу овлашћења, односно послова који су им поверени на вршење у Музичкој школи, односно ситуација која утиче на непристрсност лица у погледу обављања послова, односно доношења одлука.

Посебни облици сукоба интереса су:

* непотизам, односно погодовање лицу које се са доносиоцем одлуке налази у сродству;
* кронизам, односно погодовање лицу које се са доносиоцем одлуке налази у пријатељском односу;
* клијентализам, односно погодовање лицу које се са доносиоцем одлуке налази у пословном односу.

Под повезаним лицима у смислу ове изјаве, сматрају се: супружници, ванбрачни партнери, крвни сродници у правој линији, крвни сродници у побочној линији закључно са трећим степеном сродства, сродници по тазбини до другог степена сродства, усвојилац и усвојеник, лица између којих је извршен пренос управљачких права и лица која су повезана у смислу закона којим се уређује порез на добит правних лица.

Запослени, односно ангажовано лице је дужно да избегава сукоб интереса. Уколико запослени, односно ангажовано лице сматра да може бити у сукобу интереса или уколико у току радног односа, односно радног односа сазна да може доћи у сукоб интереса, о томе без одлагања обавештава директора који ће предузети потребне мере.

У Лесковцу, дана \_\_\_\_\_\_\_\_\_\_\_\_\_\_

Чланови комисије за заснивање радног односа:

|  |  |  |  |
| --- | --- | --- | --- |
| Ред.бр. | ИМЕ И ПРЕЗИМЕ |  | ПОТПИС |
| 1. |  | председник комисије |  |
| 2. |  | члан комисије |  |
| 3. |  | члан комисије |  |
| 4. |  | члан комисије |  |
| 5. |  | члан комисије |  |

Прилог бр. 3

ИЗЈАВА О ОДУСТВУ СУКОБА ИНТЕРЕСА

ЗА ЧЛАНОВЕ СТРУЧНИХ ВЕЋА, СТРУЧНИХ АКТИВА И НАСТАВНИЧКОГ ВЕЋА

У МУЗИЧКОЈ ШКОЛИ „СТАНИСЛАВ БИНИЧКИ“ У ЛЕСКОВЦУ

На основу Правилника о спречавању сукоба интереса у Музичкој школи „Станислав Бинички“ у Лесковцу чланови стручних већа, стручних актива и наставничког већа овом изјавом потврђују да нису у сукобу интереса, односно да немају приватни интерес у вези са издавачима и ауторима уџбеника

Сукоб интереса је, у смислу Правилника, ситуација у којој приватни интерес лица утиче, може да утиче или изгледа као да утиче на поступање лица у вршењу овлашћења, односно послова који су им поверени на вршење у Музичкој школи, односно ситуација која утиче на непристрсност лица у погледу обављања послова, односно доношења одлука.

Посебни облици сукоба интереса су:

* непотизам, односно погодовање лицу које се са доносиоцем одлуке налази у сродству;
* кронизам, односно погодовање лицу које се са доносиоцем одлуке налази у пријатељском односу;
* клијентализам, односно погодовање лицу које се са доносиоцем одлуке налази у пословном односу.

Под повезаним лицима у смислу ове изјаве, сматрају се: супружници, ванбрачни партнери, крвни сродници у правој линији, крвни сродници у побочној линији закључно са трећим степеном сродства, сродници по тазбини до другог степена сродства, усвојилац и усвојеник, лица између којих је извршен пренос управљачких права и лица која су повезана у смислу закона којим се уређује порез на добит правних лица.

Запослени, односно ангажовано лице је дужно да избегава сукоб интереса. Уколико запослени, односно ангажовано лице сматра да може бити у сукобу интереса или уколико у току радног односа, односно радног односа сазна да може доћи у сукоб интереса, о томе без одлагања обавештава директора који ће предузети потребне мере.

У Лесковцу, дана \_\_\_\_\_\_\_\_\_\_\_\_\_\_

Чланови стручних актива, стручних већа и наставничког већа:

|  |  |  |  |
| --- | --- | --- | --- |
| Ред.бр. | ИМЕ И ПРЕЗИМЕ |  | ПОТПИС |
| 1. |  | наставник |  |
| 2. |  | наставник |  |
| 3. |  | наставник |  |
| 4. |  | наставник |  |
| 5. |  | наставник |  |

Прилог бр. 4

ИЗЈАВА О ОДУСТВУ СУКОБА ИНТЕРЕСА

ЗА ЧЛАНОВЕ КОМИСИЈЕ ЗА ЈАВНУ НАБАВКУ

У МУЗИЧКОЈ ШКОЛИ „СТАНИСЛАВ БИНИЧКИ“ У ЛЕСКОВЦУ

На основу Правилника о спречавању сукоба интереса у Музичкој школи „Станислав Бинички“ у Лесковцу и Решења о образовању комисије за јавну набавку \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (предмет, назив и број јавне набавке из одлуке о покретању), број \_\_\_\_\_\_\_ од \_\_\_\_\_\_\_\_ године, чланови и заменици чланова комисије за предметну јавну набавку овом изјавом потврђују следеће:

• да не постоји однос између чланова комисије, односно њихових заменика и потенцијалних понуђача/подносиоца пријава који може утицати на непристрасност наручиоца при доношењу одлуке у поступку јавне набавке;

• да чланови комисије, односно њихови заменици или са њима повезана лица не учествују у управљању потенцијалних понуђача/подносиоца пријава;

• да чланови комисије, односно њихови заменици или са њима повезана лица не поседују више од 1% удела, односно акција потенцијалних понуђача/подносиоца пријава

• да чланови комисије, односно њихови заменици или са њима повезана лица нису запослена или радно ангажована код потенцијалних понуђача/подносиоца пријава или са њима пословно повезани.

Под повезаним лицима у смислу ове изјаве, сматрају се: супружници, ванбрачни партнери, крвни сродници у правој линији, крвни сродници у побочној линији закључно са трећим степеном сродства, сродници по тазбини до другог степена сродства, усвојилац и усвојеник, лица између којих је извршен пренос управљачких права и лица која су повезана у смислу закона којим се уређује порез на добит правних лица.

У Лесковцу, дана \_\_\_\_\_\_\_\_\_\_\_\_\_\_

Чланови комисије за јавну набавку:

|  |  |  |  |
| --- | --- | --- | --- |
| Ред.бр. | ИМЕ И ПРЕЗИМЕ |  | ПОТПИС |
| 1. |  | члан комисије |  |
| 2. |  | заменик члана |  |
| 3. |  | члан комисије |  |
| 4. |  | заменик члана |  |
| 5. |  | члан комисије |  |
| 6. |  | заменик члана |  |

Прилог бр. 5

ИЗЈАВА О ОДУСТВУ СУКОБА ИНТЕРЕСА

ЗА ЧЛАНОВЕ КОМИСИЈЕ ЗА КОЈА РАЗМАТРА ПОНУДЕ И САЧИЊАВА РАНГ ЛИСТУ ПОНУДА ЗА ОБАВЉАЊЕ ПОСЛА КОЈИ ЈЕ ПРЕДМЕТ УГОВОРА О ДЕЛУ И УГОВОРИМА О ПРИВРЕМЕНИМ И ПОВРЕМЕНИМ ПОСЛОВИМА

У МУЗИЧКОЈ ШКОЛИ „СТАНИСЛАВ БИНИЧКИ“ У ЛЕСКОВЦУ

На основу Правилника о спречавању сукоба интереса у Музичкој школи „Станислав Бинички“ у Лесковцу и Решења о образовању комисије која разматра понуде и сачињава ранг листу понуда за обављање посла који је предмет уговора о делу (на који се због вредности испод прописане законом не пријмењује закон о јавним набавкама) и уговорима о привременим и повременим пословима, број \_\_\_\_\_\_\_ од \_\_\_\_\_\_\_\_ године, чланови комисије овом изјавом потврђују да нису у сукобу интереса у вези са примљеним понудама за обављање посла који су предмет уговора о делу и уговора и привременим и повременим пословима.

Сукоб интереса је, у смислу Правилника, ситуација у којој приватни интерес лица утиче, може да утиче или изгледа као да утиче на поступање лица у вршењу овлашћења, односно послова који су им поверени на вршење у Музичкој школи, односно ситуација која утиче на непристрсност лица у погледу обављања послова, односно доношења одлука.

Посебни облици сукоба интереса су:

* непотизам, односно погодовање лицу које се са доносиоцем одлуке налази у сродству;
* кронизам, односно погодовање лицу које се са доносиоцем одлуке налази у пријатељском односу;
* клијентализам, односно погодовање лицу које се са доносиоцем одлуке налази у пословном односу.

Под повезаним лицима у смислу ове изјаве, сматрају се: супружници, ванбрачни партнери, крвни сродници у правој линији, крвни сродници у побочној линији закључно са трећим степеном сродства, сродници по тазбини до другог степена сродства, усвојилац и усвојеник, лица између којих је извршен пренос управљачких права и лица која су повезана у смислу закона којим се уређује порез на добит правних лица.

Запослени, односно ангажовано лице је дужно да избегава сукоб интереса. Уколико запослени, односно ангажовано лице сматра да може бити у сукобу интереса или уколико у току радног односа, односно радног односа сазна да може доћи у сукоб интереса, о томе без одлагања обавештава директора који ће предузети потребне мере.

У Лесковцу, дана \_\_\_\_\_\_\_\_\_\_\_\_\_\_

Чланови комисије за која разматра понуде и сачињава ранг листу понуда за обављање посла који је предмет уговора о делу и уговорима о привременим и повременим пословима:

|  |  |  |  |
| --- | --- | --- | --- |
| Ред.бр. | ИМЕ И ПРЕЗИМЕ |  | ПОТПИС |
| 1. |  | председник комисије |  |
| 2. |  | члан комисије |  |
| 3. |  | члан комисије |  |
| 4. |  | члан комисије |  |
| 5. |  | члан комисије |  |

Прилог бр. 6

ОБАВЕШТЕЊЕ О ПРИМЉЕНОМ ПОКЛОНУ

На основу члана \_\_\_\_ Правилника о сукобу интересу Музичке школе „Станислав Бинички“ у Лесковцу, директор Музичке школе или лице које он овласти подноси обавештење о примљеном поклону:

|  |  |
| --- | --- |
| 1. Подаци о примаоцу поклона |  |
| * Име и презиме |  |
| * Функције |  |
| 1. Подаци о примљеном поклону |  |
| * Давалац поклона (име и презиме или назив и седиште предузећа ако је поклон дат у име правног лица) |  |
| * Датум пријема поклона |  |
| * Поклон | а) протоколаран б) пригодан |
| * Повод за уручење поклона |  |
| * Опис поклона (Захвалнице, плакете, слике, књиге, канцеларијски и други реклами материјал (роковници, календари, хемијске оловке и др.), карте за културна и спортска дешавања итд, до 5% вредности просечне месечне зараде без пореза и доприноса у Републици Србији). |  |
| * Вредност поклона у динарима |  |
| * Метода утврђивања вредности (тржишна вредност или процена) |  |
| * Поклон постаје својина: | а)директор предузећа б)јавна својина |

У Лесковцу, дана \_\_\_\_\_\_\_\_\_\_\_\_\_\_\_\_\_\_\_\_

Директор Музичке школе

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_